ฟาน กัล รับสุดเซอร์ไพรส์ มาร์เชียล ปรับตัวเร็ว
สำนักข่าวต่างประเทศรายงาน เมื่อวันที่ 24 ต.ค. หลุยส์ ฟาน กัล กุนซือ ปิศาจแดง แมนเชสเตอร์ ยูไนเต็ด สโมสรดังประจำพรีเมียร์ลีก อังกฤษ ยอมรับว่าตนรู้สึกประหลาดใจเป็นอย่างมาก ที่เห็น อองตวน มาร์เชียล ศูนย์หน้าดาวรุ่งสามารถปรับตัวเข้ากับทีมได้อย่างรวดเร็ว,กองหน้าวัย 19 ปี ย้ายจาก โมนาโก มาอยู่กับ ปิศาจแดง ในวันสุดท้ายของตลาดซื้อขายนักเตะ ด้วยค่าตัว 36 ล้านปอนด์ ก่อนจะทำผลงานโดดเด่นยิงให้ แมนฯ ยูไนเต็ด ไปแล้ว 5 ประตู จากการลงสนามทุกรายการ,ถึงแม้ว่าความสำเร็จดังกล่าวจะเป็นสิ่งที่ถูกคาดเดาเอาไว้แล้ว แต่ตัวของกุนซือชาวดัตช์ก็ยอมรับว่า ตัวเขาเองก็ไม่ได้คาดคิดว่า จะได้เห็นแข้งชาวฝรั่งเศสทำผลงานได้อย่างคงเส้นคงวา ตั้งแต่ช่วงแรกๆ ที่มาอยู่กับทีม,ฟาน กัล กล่าวว่า ผมไม่ได้รู้สีกประหลาดใจในตัวเขาเลยนะ เพราะเราได้วิเคราะห์เขามาเป็นอย่างดี ที่เราซื้อเขามาเพราะเราคิดเอาไว้แล้ว,เขาทำให้ผมประหลาดใจในด้านของความคงเส้นคงวา แต่ในมุมศักยภาพที่เขามีแล้ว ก็ไม่มีอะไรเซอร์ไพรส์ เพราะเราเองก็รู้กันมาตั้งนานแล้ว ว่าเขาสามารถทำมันได้,เขาปรับตัวเข้ากับปรัชญาของเราได้ ซึ่งนั้นเป็นจุดสำคัญ เขากำลังปรับตัวได้อย่างรวดเร็ว แต่เขาก็ต้องปรับตัว และพัฒนาตัวเองไปให้มากกว่านี้,นักเตะดาวรุ่งมักไม่ค่อยคงเส้นคงวา พวกเขายังคงมองหาตัวตนด้านฟุตบอลของเขา ซึ่งนั่นก็เป็นสาเหตุว่าทำไมผมถึงต้องขอเวลาให้กับเขา แต่ผมสามารถพูดได้ว่า อองตวน อยู่ในเกณฑ์ที่ดี และคงเส้นคงวา ถึงแม้ว่าเขาจะยังคงมองหาตัวตนในเกมฟุตบอลระดับนี้อยู่,สำหรับ มาร์เชียล ได้รับการคาดหมายว่าจะได้ลงเล่นเป็นตัวจริงในเกมดาร์บี้แมตช์ ที่ แมนเชสเตอร์ ยูไนเต็ด จะเปิดรัง โอลด์ แทรฟเฟิร์ด รับการมาเยือนของ แมนเชสเตอร์ ซิตี้ ในวันอาทิตย์นี้.
หลุยส์ ฟาน กัล กุนซือ ปิศาจแดง แมนเชสเตอร์ ยูไนเต็ด ยอมรับว่าตนรู้สึกประหลาดใจเป็นอย่างมาก ที่เห็น อองตวน มาร์เชียล สามารถปรับตัวเข้ากับทีมได้อย่างรวดเร็ว
พรีเมียร์ลีก,อังกฤษ,หลุยส์ ฟาน กัล,ปิศาจแดง,แมนเชสเตอร์ ยูไนเต็ด,อองตวน มาร์เชียล,ข่าวกีฬา,ข่าว,ไทยรัฐออนไลน์